Dine privatejede instrumenter er dækket som særligt privat indbo, også selv om du bruger dem i forbindelse med dit arbejde.
Dine instrumenter er dækket, selv om du opbevarer dem fast på din arbejdsplads og i øvelokaler.
Instrumenter med på rejser
Når du rejser med dine instrumenter, er de dækket som rejsegods. Er instrumenterne særligt værdifulde, skal du være opmærksom på, at vi har en begrænsning på 10% af den sum, du har valgt under rejser.
Når du låner instrumenter
Låner du instrumenter af dit studiested, dækkes skader på dem på lige fod med dine egne instrumenter, hvis du bærer risikoen for instrumentet, det vil sige, hvis studiestedet kan kræve, at du erstatter skaden over for dem.
Låner du et instrument i en musikforretning, dækker vi skader på det den første måned på lige fod med dine egne instrumenter.
Vær opmærksom på, hvor du opbevarer instrumenterne
Vær opmærksom på, at instrumenterne som udgangspunkt ikke er dækket, hvis du opbevarer dem i udhuse, garager og kælderrum.
Har du avanceret elektronisk udstyr, der har karakter af erhvervsmæssigt udstyr, anbefaler vi, at du kontakter os.